text: SF: Nu skal der gøres noget ved arresterne
  21 december 2014 kl. 11.25
  Efter fangeflugten i Tønder vil SF have en arresthusreform.
  SF´s retsordfører Karina Lorentzen reagerer på den voldelige fangeflugt i aftes.
  - Mange arresthuse er små, gamle og nedslidte. Ved f.eks. at samle dem i superarrester, kan man sikre mere optimal bemanding og værksteder til fangerne, som er bygget til det. Det vil give mange fordele men omvendt også den ulempe, at de netop bliver store og dermed mister nogle af de trygge rammer, som de små kan tilbyde. Men det bliver vigtigt at få udstukket nogle rammer for, hvordan vi kan gøre det bedre, og flugten i Tønder understreger behovet, skriver Karina Lorentzen i en pressemeddelelse.
  